Sharjah

An Sharjah (kaluwás ha Ininggles: ;  ; Gulfo nga Inarabo: aš-šārja) amo an ikatuló nga gidako-i ngan an ikatuló nga gidamoi hin molupyo nga syudad han Emiratos Arabes Unidos, naghihimo nga bahin han Dubai-Sharjah-Ajman nga  metropolitano nga langyab. An emirato han Sharjah nagsasapit han Dubai ha salatan, han Ajman ngan Umm Al Quwain ha amihan ngan hanRas Al Khaimah ha sidlangan. Amo la iní an emirato nga nalantaw han baybayon ha Gulfo han Persia ha katundan ngan han Gulfo han Oman (Kalawdan Indyano) ha sidlangan, pinaagi han mga kanan Sharjah nga sinirangan nga mga bungto han Kalba ngan Khor Fakkan ha baybayon.

An Sharjah amo an pamunuan o kapital han emirato nga amo gihapon an ngaran. Nagsasaro an Sharjah hin mga funsyon ha balaod, polítika, militar ngan ekonomiya upod han ibá nga mga emirato han EAU ha sulod hin federal nga batakan, bisan pa man kun an tagsa emirato mayda yakan-balaod hin pipira nga mga funsyon sugad han pagpasunod han sibil nga balaod ngan an pangandam ngan pagmantener hin mga lokal nga facility. Ginpamunuan an Sharjah han Al Qasimi nga dinastiya tikang han ika-18 nga gatostuig.

Mga pinambasaran

Emiratos Arabes Unidos